laion/Wikipedia-Exotic huggingface dataset:
נמרוד פלמה

נמרוד פלמה (נולד ב-23 בינואר 1980) הוא אלוף ישראל בשחייה, אלוף ושיאן המכביה (2001) בעבר וכיום מאמן שחייה. פלמה נולד וגדל בקיבוץ כפר הנשיא. הוא התאמן בקבוצת הפועל גליל עליון, בהדרכתם של חנן גלעד ואבישי פלג. למד באוניברסיטת הוואי. בפסטיבל האולימפי האירופי לנוער שנערך בבאת', אנגליה בשנת 1995 זכה פלמה בשתי מדליות זהב במשחה ל-100 מטר פרפר בתוצאה של 57.93 שניות ובמשחה ל-200 מטר פרפר בתוצאה של 2:07.66 דקות. בתחרויות השחייה של המכביה השש-עשרה שנערכו ביולי 2001 זכה פלמה בשתי מדליות זהב, במשחה ל-100 מטר פרפר בשיא מכביה חדש של 55.73 שניות ובמשחה ל-200 מטר פרפר בתוצאה של 2:03.79 דקות. באליפות ישראל שנערכה ב-2002 זכה פלמה במדליית כסף במשחה ל-100 מטר פרפר בתוצאה של 56.33 שניות, אחרי גלעד קאופמן מהפועל עמק חפר 55.98 שניות ולפני נדב כוכבי ממכבי קריית אונו (56.44 שניות). באליפות אירופה שנערכה במדריד, ספרד במאי 2004 סיים במקום 16 במשחה ל-200 מטר פרפר בתוצאה של 2:02.87 דקות דקות, בשלב המוקדמות הוא קבע שיא אישי של 2:01.95 דקות, התוצאה השלישית בטיבה של ישראלי, באותה העת. נוסף לכך, הוא סיים במקום 23 במשחה ל-100 מטר פרפר בתוצאה של 55.50 שניות ובמקום 13 במשחה שליחים 4x100 מטר מעורב ביחד עם אהוד סגל, דב מלניק ושי לבנת בתוצאה של 3:47.99 דקות. באליפות ישראל בשחייה שנערכה שבועיים לאחר מכן, זכה במדליית כסף במשחה ל-100 מטר פרפר בתוצאה של 55.99 שניות, אחרי נדב כוכבי (55.98 שניות) ולפני גלעד קאופמן (56.01 שניות). נוסף לכך, הוא סיים במקום חמישי במשחה ל-200 מטר פרפר בתוצאה של 2:06.88 דקות ובמקום שישי במשחה ל-50 מטר פרפר בתוצאה של 25.99 שניות. מכביה, היום השלישי: ישראל וארה"ב בגמר הכדורסל, באתר ynet, 20 ביולי 2001 שחייה: נמרוד פלמה סיים במקום ה-16, באתר וואלה, 12 במאי 2004 Nimrpd Palma, LosDeportes.info (בספרדית) שחייה: פינקלר ואיילון מצטייני אליפות ישראל, באתר ynet, 31 ביולי 2004
Mind on It

"Mind on It" הוא סינגל של הראפר הבריטי, יונגן (אנ'), בשיתוף פעולה עם הזמרת הבריטית, ג'ס גלין. השיר יצא, על ידי חברת התקליטים סוני מיוזיק אנטרטיינמנט, ב-16 במרץ 2018. נכון לינואר 2023, השיר הושמע למעלה מ-19 מיליון פעמים בספוטיפיי, ולמעלה מ-3 מיליון פעמים ביוטיוב. מידע על היצירה "Mind on It" באתר Discogs מילות השיר "Mind on It" באתר Genius סרטון השיר "Mind on It" באתר יוטיוב מידע על השיר "Mind on It" באתר ספוטיפיי Murray, Robin (16 במרץ 2018). "Yungen Pairs With Jess Glynne On 'Mind On It'". Clash. ארכיון מ-2022-08-09. נבדק ב-25 באפריל 2018. {{cite news}}: (עזרה) Mind On It (feat. Jess Glynne), 2018-03-16, ארכיון מ-2020-07-23, נבדק ב-2023-01-23 Yungen - Mind On It (Official Video) ft. Jess Glynne, ארכיון מ-2022-05-24, נבדק ב-2023-01-23
ולדימיר ספיבקוב

ולדימיר תאודורוביץ' ספיבקוב (ברוסית: Влади́мир Теодо́рович Спивако́в; נולד ב-12 בספטמבר 1944) הוא מנצח וכנר יהודי סובייטי ורוסי הידוע בעיקר בזכות עבודתו בתזמורת הקאמרית הווירטואוזית במוסקבה. ספיבקוב נולד באופה. הוא למד בקונסרבטוריון במוסקבה. ספיבקוב נחשב אף לאחד מהכנרים המובילים בדורו, לאחר שלמד אצל יורי ינקלביץ' בקונסרבטוריון במוסקבה. נכון ל-2022 ספיבקוב משמש כמנהל האמנותי והמנצח הראשי של הפילהרמונית הלאומית של רוסיה. הוא ניצח על המוזיקה לסרט המצויר של גארי ברדין משנת 2010, "הברווזון המכוער". במרץ 2014 הוא חתם על מכתב תמיכה במדיניות של ולדימיר פוטין בנוגע לסיפוח הרוסי של קרים ואוקראינה ב-2014. עם זאת, בשנת 2022, הוא ואמנים רוסים אחרים חתמו על מכתב נגד הפלישה הרוסית לאוקראינה שיזם פוטין. פרס לנין קומסומול (1982) - על כישורי ביצוע יוצאי דופן מסדר הכבוד, מחלקה ב' (אוקראינה, 2009) "איש השנה של רוסיה " (מאי 2005) אונסק"ו אמן לשלום - על "תרומתו יוצאת הדופן למוזיקאי בעולם האמנות, פועלו לשלום ודיאלוג בין תרבויות" (2006) אתר האינטרנט הרשמי של ולדימיר ספיבקוב מדיה וקבצים בנושא ולדימיר ספיבקוב בוויקישיתוף ולדימיר ספיבקוב, ברשת החברתית אינסטגרם ולדימיר ספיבקוב, סרטונים בערוץ היוטיוב ולדימיר ספיבקוב, באתר אפל מיוזיק (באנגלית) ולדימיר ספיבקוב, באתר ספוטיפיי ולדימיר ספיבקוב, באתר AllMusic (באנגלית) ולדימיר ספיבקוב, באתר MusicBrainz (באנגלית) ולדימיר ספיבקוב, באתר Discogs (באנגלית) ולדימיר ספיבקוב, באתר Songkick (באנגלית) אתר רשמי [רוסית ] האתר הרשמי של קרן ספיבקוב האתר הרשמי של התזמורת של ספיבקוב ביוגרפיה באנגלית עוד ביוגרפיה באנגלית ספיבקוב - ארכיון קלאסי ביוגרפיה ברוסית ספיבקוב והפילהרמונית הלאומית של רוסיה חיפוש אחר הרמוניה "First trailer for "The Ugly Duckling" by Garri Bardin". Russian artists supported Putin's aggression against Ukraine (LIST), Glavkom (11 March 2014) Leading Russian Musicians Sign Appeal Condemning Putin's Invasion of Ukraine
גאו מקלנבורג

גאו מקלנבורג (בגרמנית: Gau Mecklenburg), הוקם בשם גאו מקלנבורג-ליבק ב-22 במרץ 1925 ושמו שונה לגאו מקלנבורג ב-31 במרץ 1937 כאשר ליבק הועברה לגאו שלזוויג-הולשטיין. זו הייתה חטיבה מנהלית של גרמניה הנאצית מ-1933 עד 1945 שנוצרה מאיחוד המדינות החופשיות מקלנבורג-שטרליץ ומקלנבורג-שוורין. לפני כן, מ-1925 עד 1933, הייתה זו חלוקת המשנה האזורית של המפלגה הנאצית באזור זה. שיטת הגאו הנאצית (ברבים Gaue) הוקמה במקור בוועידת מפלגה ב-22 במאי 1926, במטרה לשפר את הניהול של מבנה המפלגה. משנת 1933 ואילך, לאחר תפיסת השלטון של הנאצים, הגאו החליף יותר ויותר את מדינות גרמניה כתת-חלוקות מנהליות בגרמניה. בראש כל גאו עמד גאולייטר, עמדה שהפכה לחזקה יותר ויותר, במיוחד לאחר פרוץ מלחמת העולם השנייה, עם מעט הפרעות מלמעלה. הגאולייטרים המקומיים החזיקו לעיתים קרובות בתפקידים ממשלתיים כמו גם במפלגות והיו אחראים, בין היתר, על תעמולה ומעקב, ומספטמבר 1944 ואילך, גם על הפולקסשטורם והגנת הגאו. תפקידו של הגאולייטר במקלנבורג הוחזק על ידי פרידריך הילדברנדט למשך כל קיומו של הגאו, שנקטע רק על ידי השעיה של שמונה חודשים מיולי 1930 עד פברואר 1931, כאשר ירש אותו לזמן קצר הרברט אלברכט. הילדברנדט נידון למוות על ידי בית דין צבאי והוצא להורג בגין פשעי מלחמה ב-1948. "Die NS-Gaue" [The Nazi Gaue]. dhm.de (בגרמנית). Deutsches Historisches Museum. נבדק ב-29 במרץ 2016. {{cite web}}: (עזרה) "Übersicht der NSDAP-Gaue, der Gauleiter und der Stellvertretenden Gauleiter zwischen 1933 und 1945" [Overview of Nazi Gaue, the Gauleiter and assistant Gauleiter from 1933 to 1945]. zukunft-braucht-erinnerung.de (בגרמנית). Zukunft braucht Erinnerung. נבדק ב-29 במרץ 2016. {{cite web}}: (עזרה) "Gau Mecklenburg". verwaltungsgeschichte.de (בגרמנית). נבדק ב-29 במרץ 2016. {{cite web}}: (עזרה) Hüttenberger, Peter (1969). Die Gauleiter: Studie zum Wandel des Machtgefüges in der NSDAP [The Gauleiter: Study to the changes in the power structure of the Nazi Party] (בגרמנית). Stuttgart: Deutsche Verlags-Anstalt. p. 214. ISBN 9783486703641.
פסטינה

פסטינה (באיטלקית: Pastina, מילולית: פסטה קטנה) היא מגוון של פסטות אשר מכילות חתיכות קטנות של פסטה, בדרך כלל בעלות צורה עגולה (לא סדירה) עם קוטר של כ-1.6 מילימטרים. פסטינה היא סוג הפסטה הקטן ביותר אשר מיוצרת. היא עשויה מקמח חיטה ואפילו יכולה לכלול ביצה. באיטליה, פסטינה היא מונח כללי המתייחס לעוד הרבה סוגים קטנים של פסטה, אך בצפון אמריקה, למעשה, משתמשים במונח פסטינה בדרך כלל כדי לתאר סוג אחד של פסטינה: "סטלינה". פסטינה נמצאת בשימוש בדרכים רבות ושונות במטבח האיטלקי, כולל כמרכיב של מרק, קינוחים, מזון לתינוקות וגם, לבד, כמנת פסטה בפני עצמה. קפליני פרפלה מדיה וקבצים בנושא פסטינה בוויקישיתוף What Is Pastina and How Do You Cook It?, The Spruce Eats (באנגלית) npapastafits, Pastina, Share the Pasta, ‏24 באוגוסט 2018 (באנגלית)
ג'סין טוד

ג'סין טוד (באנגלית: Jasin O'Neil Todd, נולד בלייק סיטי, פלורידה) הוא גיטריסט אמריקאי, חבר לשעבר בלהקת הרוק שיינדאון, שהוא נמנה עם מייסדיה, ומאז שנת 2014 חבר בלהקת הרוק Maylene and the Sons of Disaster. טוד החל לנגן בגיטרה בשנות התשעים, יחד עם חברים שחלקו אהבה לדת' מטאל. בשנת 2001 הקליטו ברנט סמית ובראד סטיוארט, שני חבריה הראשונים של הלהקה שתהיה לימים שיינדאון, דמואים באולפן שהיה שייך למלודי ואן זאנט, ארוסתו, ולימים אשתו, של טוד. כשהבינה שהשניים מחפשים גיטריסט, הציעה להם לפגוש את ארוסה, והשניים החליטו לגייסו ללהקה. טוד היה הגיטריסט הראשי של הלהקה לאורך חמש השנים הבאות. בשנת 2006 החליט סמית לפטר אותו ואת סטיוארט, בסיסט הלהקה. בדיעבד התברר שסמית וטוד, שסבלו שניהם מהתמכרות לסמים ולאלכוהול, הסתכסכו ביניהם. זק מאיירס, שהחליף את טוד כגיטריסט הקבוע של הלהקה, ציין בדיעבד שהשניים היו "תאומים רעילים" שדרדרו זה את זה, וכי היה חשש שאם יותירו את שניהם יחד, אחד מהם לא ישרוד. בשנת 2010 הצטרפו טוד וסטיוארט ללהקת פיול(אנ'), אך טוד עזב את הלהקה עד מהרה בנסיבות שתוארו ידידותיות, וטען בדיעבד שמדובר היה מראש במילוי מקום זמני. לאורך השנים הבאות הופיע טוד עם אמנים שונים כמו זאק ויילד, ג'ואי בלאדונה (מאנתרקס), מקס קבלרה (מספולטורה), ואחרים. החל משנת 2014 מנגן טוד בלהקת Maylene and the Sons of Disaster(אנ'), שם שימש בתחילה הן כגיטריסט הראשי והן כגיטריסט הקצב, ומשנת 2015 כגיטריסט הראשי בלבד. ליזי הייל, סולנית וגיטריסטית להקת הרוק היילסטורם, סיפרה שבשנת 2005 העניק לה טוד גיטרת גיבסון פיירבירד V, מחווה שהניעה אותה וגרמה לה לבצע מחווה דומה עבור דניאלה וילאריאל, מוזיקאית מתחילה וסולנית להקת The Warning, בשנת 2022 במטרה לעודד את הקריירה שלה. באוקטובר 2004 נישא לזוגתו, מלודי ואן זאנט, בתו של המוזיקאי רוני ואן זאנט, ממייסדי להקת לנרד סקינרד. השניים התגרשו בהמשך, ולהם שני ילדים. ג'סין טוד, במסד הנתונים הקולנועיים IMDb (באנגלית) ג'סין טוד, באתר ספוטיפיי ג'סין טוד, באתר AllMusic (באנגלית) ג'סין טוד, באתר Discogs (באנגלית) Ax Facts & Stats vol. 43: Shinedown's Jasin Todd, April 4, 2006, Guitar Site McDonald, Keith. "Interview with Shinedown". Metal-Rules.com. נבדק ב-26 בינואר 2022. {{cite web}}: (עזרה) Acoustic, Always (20 בספטמבר 2012). "Shinedown Interview with Brent Smith". AlwaysAcoustic.com. נבדק ב-24 בינואר 2023. {{cite web}}: (עזרה) Correspondent, Alan Sculley. "Shinedown has wrung hits out of hard times and survived to enjoy good times". PilotOnline.com. נבדק ב-24 בינואר 2023. {{cite web}}: (עזרה) Jasin Todd Bio 10/11/20 Jasin Todd from Shinedown and Fuel on Sunday Evening Live, סרטון באתר יוטיוב Halestorm - Lzzy Hale Guitar Rig Gear and Equipment Adrian, Halestorm's Lzzy Hale Says The Warning Frontwoman "Filled Her With Passion And Inspiration", August 4, 2022, MetalZone
קטר חשמלי

קטר חשמלי הוא קטר רכבת בעל הנעה חשמלית. אספקת החשמל לקטר יכולה להיות באמצעות קווים עיליים, מסילה שלישית או אחסון אנרגיה בקטר או ברכבת, באמצעים כגון סוללה או תא דלק. כמו כן קיימים קטרים אשר פועלים באמצעות דלק, דיזל או גז, אשר מפיקים חשמל באמצעות גנרטור שנמצא ברכבת, וחשמל זה מזין מנוע חשמלי אשר יוצר את תנועת הרכבת. השימוש בקטר חשמלי מפחית את פליטת העשן מהקטר ומנצל את היעילות הגבוהה של מנועים חשמליים. הקטר החשמלי הידוע הראשון נבנה בשנת 1837 על ידי הכימאי רוברט דייווידסון של אברדין, והיה מופעל על ידי תאים גלווניים (סוללות). מאוחר יותר בנה דוידסון קטר גדול יותר בשם גלוואני, שהוצג בתערוכת החברה המלכותית לאמנות סקוואית בשנת 1841. קטר זה שקל שבע טון וכלל שני מנועים, עם אלקטרומגנטים קבועים הפועלים על מוטות ברזל המחוברים לצילינדר עץ על כל סרן, וקומוטטורים פשוטים. הוא גרר מטען של שישה טון בארבע מייל לשעה (6 קמ"ש) למרחק של מייל וחצי (2.4 ק"מ). בספטמבר שלאחר מכן הקטר נבדק ברכבת של אדינבורו וגלאזגו, אבל מגבלת הכוח של הקטר, שנבעה מקיבולת הסוללות, התבררה כחסרון שלא מצדיק שימוש נרחב בקטר. הוא נהרס על ידי עובדי הרכבת, שראו בו איום על ביטחונם התעסוקתי. כחלק מפרויקט חשמול מסילות הרכבת בישראל, ב-5 באוגוסט 2015 זכתה חברת בומברדייה טרנספורטישן במכרז להספקת 62 (עם אופציה להספקת 32 נוספים) קטרים חשמליים לרכבת ישראל בשווי כ-1.3 מיליארד שקל. דגם הקטר הוא P160 AC3 מסדרת בומברדייה טראקס. ב-30 באוגוסט 2017 הקטר החשמלי הראשון מס' 3003 הגיע לישראל ונפרק בנמל חיפה. לקטרים אלו הספק חשמלי רציף של עד 6 מגה-וואט (8,000 כוח סוס) והספק מרבי של 6.4 מגה-וואט (8,600 כוח סוס). מדיה וקבצים בנושא קטר חשמלי בוויקישיתוף ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
חוואלי

חוואלי (בערבית: حولي) היא עיר בכווית, המשמשת כבירת מחוז חוואלי. העיר נמצאת במטרופולין של העיר כווית. היישוב הוקם לראשונה במאה ה־7. בשנת 1906 הוכרז היישוב כעיר. נכון לשנת 2022, אוכלוסיית העיר מונה 218,141 תושבים. עד פרוץ מלחמת המפרץ שכנו בעיר פלסטינים רבים, אך רובם עזבו אותה. כיום מתגוררים בעיר מיעוטים רבים, בהם: הודים, לבנונים, מצרים, נפאלים, סורים, עיראקים ופקיסטנים. ערך זה הוא קצרמר בנושא כווית ובנושא יישובים במזרח התיכון. אתם מוזמנים לתרום לוויקיפדיה ולהרחיב אותו.
יעקב קפלן (רב)

יעקב קפלן (בצרפתית: Jacob Kaplan;‏ 7 בנובמבר 1895 – 5 בדצמבר 1994) היה רב יהודי, כיהן כרבה הראשי של צרפת משנת 1955 עד שנת 1980. נולד ב-7 בנובמבר 1985 ברובע הרביעי של פריז, למשפחת כהנים דתית שמקורה בליטא. הוא החל את לימודיו בסמינר היהודי של צרפת בשנת 1913, אך לימודיו שם נקטעו על ידי מלחמת העולם הראשונה. במלחמת העולם הראשונה התגייס לצבא הצרפתי והצטרף לחיל הרגלים. הוא לחם בקרב ורדן, בו נפצע ב-1916, וזכה לעיטור צלב המלחמה. לאחר המלחמה חידש קפלן את לימודיו בסמינר היהודי של צרפת, וקיבל את תעודת הרבנות ב-1921. בתחילה התמנה לרב במילוז. ב-1928 התמנה לרב בבית הכנסת דה נצרת שבפריז, ובשנת 1933 התמנה לרב בית הכנסת דה לה ויקטואר. קפלן מונה להיות עוזר הרב הראשי של צרפת, הרב ישעיה שוורץ, ערב פרוץ מלחמת העולם השנייה. במלחמה נטל חלק פעיל בהגנה על צרפת, במערכה על צרפת וארצות השפלה. לאחר כיבוש צרפת על ידי גרמניה הנאצית וכינון ממשל וישי, קפלן נטל חלק חשוב בהתנגדות למשטר המפלה לרעה יהודים וקבוצות אתניות אחרות. בשנת 1940 פרסם את הספר "גזענות ויהדות", שנכלל ברשימת הספרים האסורים למכירה ב"רשימת אוטו" (צר') - מסמך שפרסמה גרמניה הנאצית ובו נכללו ספרים האסורים לפרסום בתחומי הרייך. בעקבות פעילותו נגד האנטישמיות גורש הרב קפלן ממקום מגורו בוישי אל העיר ליון בשנת 1942. בליון הוא לא הפסיק לפעול למען יהודי צרפת, כולל פניה לקרדינל גרלייר בבקשה לעצור את שיירות היהודים היוצאים לגרמניה. קפלן נעצר ב-1944 על ידי המשטרה הצרפתית, ושוחרר עוד באותו יום תמורת כופר. לאחר שחרור צרפת על ידי בעלות הברית זכה פעם נוספת לעיטור צלב המלחמה, הפעם על פעילתו תחת הכיבוש הנאצי בצרפת. הגנרל הצרפתי אלפונס יוני נימק את זכייתו: השתתף לאורך כל הכיבוש במספר רב של פעולות נגד האויב. הוא היה מודל של אומץ והקרבה עצמית לכל לוחמי ההתנגדות — אלפונס יוני קפלן נבחר לרב הראשי של פריז בשנת 1950, וכיהן בתפקיד זה במשך חמש שנים. דאגתו העיקרית הייתה לבנות מחדש את הקהילה, שנחרבה על ידי הנאצים. ב-1955 מונה לרב הראשי של צרפת. בשנות כהונתו כרבה הראשי של צרפת סייע רבות להגירה של יהודי צפון אפריקה אל צרפת. הוא יצא לגמלאות בשנת 1980, ונפטר בשנת 1995. מדיה וקבצים בנושא יעקב קפלן בוויקישיתוף Orient XXI - Le journal en ligne de référence du monde arabe et musulman, orientxxi.info פיליפ בורדל, תולדות יהודי צרפת, כרך 2, אלבין מישל, 2004, עמ' 464. (בצרפתית) חיים קורסיה, יעקב קפלן, רב הרפובליקה, עמ' 161. (בצרפתית)
Ami go home

!Ami – go home או !Yankee go home (‏ami הוא קיצור ל-amerikaner, אמריקאי בגרמנית. בעברית: "אמריקאים לכו הביתה!") היא סיסמה פוליטית אנטי-אמריקאית שהייתה נפוצה במדינות מערב אירופה, הגוש המזרחי ובעיקר בגרמניה המזרחית בתקופה שלאחר מלחמת העולם השנייה. הסיסמה נועדה לבטא את ההתנגדות לדריסת הרגל של צבא ארצות הברית במהלך תקופת הכיבוש וכן לאורך כל קיומן של גרמניה המערבית והמאוחדת (גם כיום). היא זכתה לפופולריות במהלך שנותיה הראשונות של המלחמה הקרה בשל שילובה בשירו בעל אותו שם של הזמר המזרח-גרמני, ארנסט בוש, כמו כן עקב שימושה בתעמולה המזרח-גרמנית בשלביה הראשונים. הסיסמה הייתה בשימוש אצל מספר מפלגות קומוניסטיות אירופאיות ותומכיהן כבר משנות ה-50: לדוגמה, בשנת 1951 נהגו תומכי ה-SED וה-FDJ להדביק סיסמאות מסוג זה בתחנות רכבת במערב ברלין. לצד מזרח גרמניה, הייתה בשימוש נפוץ במדינות בהן היו תנועות שמאל חזקות שהתנגדו לנוכחות האמריקאית ולנאט"ו כגון צרפת (עד 1966) ואיטליה. בשנות ה-60, שימשה הסיסמה את "האופוזיציה החוץ פרלמנטרית" (מחאה פוליטית נגד מלחמת וייטנאם במערב-גרמניה (אנ')) בתגובה למלחמת וייטנאם ונשארה רלוונטית בעידן תנועת השלום של שנות ה-70. לאחר מכן, נשכחה יותר ויותר מעיני הציבור, אך בנימה אירונית הפכה לחלק מהשפה היומיומית. מלחמת עיראק חידשה את הפופולריות מ-2003 ואילך. הסיסמה הופיעה בסרט אחת, שתיים, שלוש בבימויו של בילי ויילדר המתרחש בתקופת המלחמה הקרה. וריאציות של הסיסמה מופיעות במערכון הקומי של מונטי פייתון, בריאן כוכב עליון - "Romani ite domum" "רומאים לכו הביתה" וכן בסרט אפוקליפסה עכשיו בבימויו של פרנסיס פורד קופולה העוסק במלחמת וייטנאם "!Ami, geh' zum Teufel" (אמריקאים, לכו לעזאזאל). בספרות הסיסמה היא שמם של 5 כותרים. את השיר "!Ami go Home" כתב והלחין בוש. השיר יצא לאור בשנת 1952 בפורמט תקליט יחד עם "In allen Sprachen". בשיר ניכר טונו האנטי-אמריקאי האופייני של בוש שמופיע בשירים אחרים, לדוגמה בגרסתו המחודשת לשיר Wenn die Soldaten. להלן פזמון השיר: אוסי ווסי אנטי-אמריקניזם מדיה וקבצים בנושא Ami go home בוויקישיתוף Ami, Go Home! - ביצוע השיר ביוטיוב דוגמה לכותרת שער העיתון דר שפיגל מ-2012. Schallplatte "Ami go Home".
שלי מירון

שלי טל מירון (נולדה בט' באייר ה'תשל"ט, 6 במאי 1979) היא פוליטיקאית ישראלית, המכהנת כחברת הכנסת העשרים וחמש מטעם יש עתיד. מירון נולדה ב-1979 בירושלים לאב כורדי ולאם אמריקאית. בוגרת בית הספר "רובין" למחול ולמוזיקה במגמת ריקוד. שירתה בחיל האוויר שש שנים כדוברת, קצינת הדרכה בטייסת AH-1 קוברה, קצינת מבצעים ומפקדת קורס קצינות מבצעים. בתפקידה האחרון שימשה דוברת חיל האוויר הישראלי. השתחררה בדרגת סרן ושירתה במילואים כמפקדת מרכז תקשורת. במשך כעשור, שימשה מנהלת פיתוח עסקי ומנהלת פרויקטים בחברת הייטק, בדרום מזרח אסיה. לקחה חלק ב"מחאת הסרדינים", לצמצום מספר התלמידים בכיתות. כיהנה כראש הנהגת ההורים בבית הספר היסודי "ארזים" בתל אביב. בשנת 2018 הצטרפה למפלגת "יש עתיד", והתקדמה לתפקיד מנהלת מרחב מרכז של המפלגה. בשנת 2018 טל מירון התמודדה ברשימת "יש עתיד" למועצת עיריית תל אביב-יפו, אך לא נבחרה. לקראת הבחירות לכנסת העשרים וחמש, היא הוצבה במקום ה-25 ברשימת "יש עתיד", שזכתה ל-24 מנדטים. לאחר התפטרותו של חבר הכנסת יואל רזבוזוב בינואר 2023, נכנסה טל מירון לכנסת והושבעה כחברת כנסת בחודש פברואר באותה השנה. היא חברה בוועדה לקידום מעמד האישה ולשוויון מגדרי, ועדת המדע והטכנולוגיה וועדת הקליטה והעלייה. בנוסף היא מכהנת כממלאת מקום בוועדת הכלכלה של הכנסת. טל מירון היא יושבת הראש של השדולה למען החטופים, ושל השדולה למען נפגעות אלימות מינית ומגדרית במלחמת חרבות ברזל. במקביל היא יושבת בראש השדולה למען נשים עגונות בישראל, וחברה בשדולה למען קהילת הלהט"ב בכנסת. בעלת תואר ראשון בתקשורת ובמדע המדינה מאוניברסיטת תל אביב ואם לשתי בנות. מדיה וקבצים בנושא שלי מירון בוויקישיתוף שלי מירון, באתר ערוץ הכנסת שלי מירון, באתר הכנסת שלי מירון, ברשת החברתית אקס (טוויטר) שלי מירון, באתר כנסת פתוחה שלי מירון, ברשת החברתית אקס (טוויטר) דליה בן ארי, "אם זה מה שיגן על המדינה – אני אקפוץ שוב על שולחן", באתר את, 1 ביוני 2023 שלי מירון, באתר כנסת פתוחה מפתיע: בכיר במפלגת יש עתיד החליט להתפטר – זאת המחליפה שלו, באתר כיפה, 23 בינואר 2023 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
כורורפיתקוס

כורורפיתקוס (שם מדעי: Chororapithecus; מילולית: "הפרימט של תצורות כורורה"), הוא סוג נכחד של קוף אדם ממשפחת ההומינידיים, אשר התקיים באפריקה במשך המיוקן שלפני 8 ואולי אף 10 מיליון שנה מזמננו. פרימט זה הוא אחד מקרוביה של הגורילה המודרנית, כשבתחילה אף נחשב לגורילה נכחדת, אך בדיקה מחודשת הראתה שהיה אב קדמון משותף לה, ייתכן שבעל קשר למוצא האדם. בהמשך עבר לסוג נקאליפיתקוס (Nakalipithecus) ובהמשך סווג כעצמאי. לפי ההערכות היה זה העתיק מבני שבט הגורילניים (Gorillini), אם כי כמה חוקרים רואים בו קרוב יותר לדריופיתקוס. הסוג תואר ב-2007 בידי גן סווה (אנ') ועמיתיו, לאחר שנחפר מתצורות כורור ("Chorora Formation") שבעפר, אתיופיה בין 2005 ל-2007. הסוג הכיל מין אחד - Chororapithecus abyssinicus. המאובנים שלו כללו תצורה בודדת של מספר שיניים עבות כשל גורילה מודרנית, אשר הותאמו ללעיסת צמחייה קשיחה והיה דומה בגודלו לגורילה מערבית. אלה כללו 9 שיניים, חלק טוחנות וניבים מגודלים יחסית לפרימט, דומים ביותר לאלה של גורילה והשתייכו לשלושה עד שישה פרטים שחיו יחדיו לאורך גדות אגם קדום באתיופיה. ככל הנראה היה אוכל צמחים שניזון בעיקר מקנים, פירות וזרעים. כורורפיתקוס, באתר GBIF (באנגלית) Suwa, G.; Kono, R. T.; Katoh, S.; Asfaw, B.; Beyene, Y. (2007). "A new species of great ape from the late Miocene epoch in Ethiopia" (PDF). Nature. 448 (7156): 921–924. Bibcode:2007Natur.448..921S. doi:10.1038/nature06113. PMID 17713533. S2CID 4312331. Dalton, Rex (2007). "Oldest gorilla ages our joint ancestor". Nature News. 448 (7156): 844–845. Bibcode:2007Natur.448..844D. doi:10.1038/448844a. PMID 17713490.
גלדן זוחל

גִּלְדָּן זוֹחֵל (שם מדעי: Elytrigia repens) הוא מין דגן רב שנתי, מסוג גלדן ממשפחת הדגניים. גלדן זוחל הוא בעל הרבה קנים דקים היוצאים מקנה שורש זוחל על הקרקע. הקנים מגיעים לגובה של כמטר אחד, ובראשם שיבולים. הגלדן הזוחל הוא בעל כושר התחדשות גבוה והוא יכול להתחדש מפיסות זעירות של קנה שורש. גלדן זוחל מצוי באופן טבעי במדינות רבות. במקורו הוא היה נפוץ מאירופה ועד סין, ועקב תכונות המרעח שלו, העביר אותו האדם אף לאמריקה ולאוסטרליה. הוא נמצא גם בצפון אפריקה, סוריה, לבנון וקפריסין. הוא כמעט ולא נמצא בישראל. בשנת 1990 הוא נמצא ברמת הגולן בקרבת הגבול עם סוריה. במקומות רבים נחשב הגלדן הזוחל לעשב שוטה. הוא נמצא ברשימת זרעים מחבלים של מדינת ישראל. בבדיקה מדגמית של משלוחי מספוא המגיעים לישראל הוא נמצא בשישית מהמדגם. ביוון, משתמשים בגלדן זוחל למשקה תה צמחים גלדן זוחל משמש כתרופה טבעונית בשם נג'יל כנגד כאבים, שיעול ובעיות שתן. גלדן זוחל, באתר ITIS (באנגלית) גלדן זוחל, באתר NCBI (באנגלית) גלדן זוחל, באתר האנציקלופדיה של החיים (באנגלית) גלדן זוחל, באתר Tropicos (באנגלית) גלדן זוחל, באתר GBIF (באנגלית) גלדן זוחל, באתר The Plant List (באנגלית) גלדן זוחל, באתר IPNI (באנגלית) אהרן פריאל, תגלית בוטאנית בגולן, מעריב, 26 ביוני 1990 Ali Esmail Al-Snafi, Chemical constituents and pharmacological importance of Agropyron repens – A review, Research Journal of Pharmacology and Toxicology, 2015 המעבדה הרשמית לבדיקת זרעים, רשימת הזרעים המחבלים של מדינת ישראל כולל תמונות, 18 בפברואר 2016 זרע הפורענות: מינים פולשים בדלת האחורית, 26 בנובמבר 2017
פלורידה (אורוגוואי)

פלורידה (בספרדית: Florida) היא עיר המשמשת כבירת מחוז פלורידה בדרום־מרכז אורוגוואי. העיר נוסדה ב־24 באפריל 1809. ב־10 ביולי 1856 הפכה לבירת המחוז וב־19 באפריל 1894 הוכרזה כעיר. העיר ממוקמת בדרום־מרכז אורוגוואי, כ־80 קילומטרים צפונית לעיר הבירה מונטווידאו. גובהה הממוצע הוא 70 מטרים מעל פני הים. במזרחה חולף נהר סנטה לוסיה (אנ'), אשר נשפך לריו דה לה פלטה. נכון לשנת 2022, אוכלוסיית העיר עומדת על 33,640 תושבים. העיר ממוקמת לצד כביש מספר 5 החוצה את המדינה לאורכה, ממונטווידאו בדרום ועד לריברה בצפון. כמו כן בעיר יש תחנת רכת המקשרת אותה עם מונטווידאו. מזרחית לעיר ישנו מנחת למטוסים קלים. פרגוואי אסונסיון, פרגוואי מדיה וקבצים בנושא פלורידה בוויקישיתוף פלורידה, באתר אנציקלופדיה בריטניקה (באנגלית) diaria, la (2022-01-14). "Ola de calor: Florida registró un récord histórico de temperatura". la diaria (בספרדית). נבדק ב-2022-01-16. "Florida y Paraguay fortalecen hermanamiento con Asunción y buscan nuevos acuerdos entre gobernaciones y municipios". diariocambios.com.uy (בספרדית). Diario Cambios Uruguay. 2011-06-23. נבדק ב-2021-12-17.
קליימקס

קליימקס (מאנגלית: Climax) הוא מצב בו כלל האורגניזמים בבית גידול מסוים נמצא בשיווי משקל, כך שכל אורגניזם שמת מוחלף באורגניזם דומה. המונח תואר לראשונה על ידי פרדריק קלמנס. בבית גידול ריק מתפתחים החיים בדרך כלל באופן הנקרא סוקצסיה. באופן זה, כל חברת אורגניזמים משנה מעט את תנאי בית הגידול, ומאפשרת את כניסתה של החברה הבאה. בשלב האחרון מגיעה המערכת לשיווי משקל, בו אין עוד שינוי בתנאים, והחברה לא משתנה עוד. חברה זו נקראת חברת קלימקס, או חברת שיא. מבחינים בין שני סוגי קליימקס. קלימקס אקלימי, הוא מצב בו חברת האורגניזמים הקיימת נקבעת בראש ובראשונה על ידי האקלים באזור. לעומתו, קיים גם קליימקס אדפי, בו נקבע אופי החברה בעיקר על ידי תנאי הקרקע, המגבילים את כניסת החברה הבאה בטור הסוקצסיוני, על אף שהאקלים מאפשר זאת. מדיה וקבצים בנושא קליימקס בוויקישיתוף קליימקס, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.